kardosdrur/scandi-wiki huggingface dataset:
Max Rudolf (roer)

Max Rudolf (12. februar 1891 - ukendt dødsår) var en schweizisk roer, olympisk guldvinder og syvdobbelt europamester.

Rudolf vandt en guldmedalje ved OL 1920 i Antwerpen, som del af den schweiziske firer med styrmand, der desuden bestod af hans lillebror Paul Rudolf, Willy Brüderlin, Hans Walter og styrmand Paul Staub. Ved samme OL var han en del af den schweiziske otter, der dog ikke nåede finalen.

Rudolf vandt desuden hele syv EM-guldmedaljer, fire i firer med styrmand og tre i otter.

OL-medaljer 
 1920:  Guld i firer med styrmand

Referencer

Eksterne henvisninger 

Roere fra Schweiz
Paul Rudolf

Paul F. Rudolf (6. december 1892 - ukendt dødsår) var en schweizisk roer, olympisk guldvinder og femdobbelt europamester.

Rudolf vandt en guldmedalje ved OL 1920 i Antwerpen, som del af den schweiziske firer med styrmand, der desuden bestod af hans storebror Max Rudolf, Willy Brüderlin, Hans Walter og styrmand Paul Staub. Ved samme OL var han en del af den schweiziske otter, der dog ikke nåede finalen.

Rudolf vandt desuden hele fem EM-guldmedaljer, to i firer med styrmand og tre i otter.

OL-medaljer 
 1920:  Guld i firer med styrmand

Referencer

Eksterne henvisninger 

Roere fra Schweiz
Paul Staub

Paul Staub (ukendt fødselsår - ukendt dødsår) var en schweizisk roer og olympisk guldvinder..

Staub vandt en guldmedalje ved OL 1920 i Antwerpen, som styrmanden i den schweiziske firer med styrmand, der desuden bestod af roerne Paul og Max Rudolf, Willy Brüderlin samt Hans Walter. Ved samme OL var han styrmand i den schweiziske otter, der dog ikke nåede finalen.

Rudolf vandt desuden hele en EM-guldmedalje i firer med styrmand i 1920.

OL-medaljer 
 1920:  Guld i firer med styrmand

Referencer

Eksterne henvisninger 

Roere fra Schweiz
Deltagere ved sommer-OL 1920
Albert Arnheiter

Albert Stephan Arnheiter (født 20. juli 1890 i Ludwigshafen, død 26. april 1945) var en tysk roer og olympisk guldvinder.

Arnheiter var med i Tysklands firer med styrmand fra Ludwigshafener Ruderverein, der deltog i OL 1912 i Stockholm. Bådens øvrige besætning bestod af Hermann Wilker, brødrene Rudolf og Otto Fickeisen samt styrmand Otto Maier. Ludwigshafen-båden vandt sit indledende heat over en svensk båd og satte der olympisk rekord. I kvartfinalen roede de alene, og i semifinalen besejrede tyskerne Polyteknisk Roklub fra Danmark og forbedrede her deres egens olympiske rekord fra indledende heat. I finalen var den tyske båd oppe mod en britisk båd fra Thames Rowing Club, og tyskerne vandt dette møde og sikrede sig dermed guldet.

Arnheiter blev i 1909 nummer to ved det tyske mesterskab i otter med sin klub og i 1910 nummer tre i firer uden styrmand, mens han blev nummer to i 1912.

Arnheiter blev dræbt i Italien i slutfasen af 2. verdenskrig.

OL-medaljer 
 1912:  Guld i firer med styrmand

Referencer

Eksterne henvisninger 

Roere fra Tyskland
Personer fra Ludwigshafen am Rhein
Olympiske medaljevindere i roning 
Olympiske mestre fra Tyskland 
Medaljevindere ved sommer-OL 1912
Deltagere for Tyskland ved sommer-OL 1912
Hermann Wilker

Hermann Wilker (født 24. juli 1874 i Frankenthal, død 28. december 1941) var en tysk roer og olympisk guldvinder

Karriere 
Wilker deltog i firer med styrmand ved OL 1900 i Paris i en båd fra hans klub, Ludwigshafener Ruderverein, sammen med Carl Lehle, Ernst Felle, Otto Fickeisen og Franz Kröwerath. Ludwigshafen-båden vandt sit indledende heat over en spansk og en fransk båd og gik dermed i finalen, hvor en anden tysk båd fra Germania Ruder Club fra Hamborg vandt foran en hollandsk båd, mens Ludwigshafen-båden blev nummer tre og sidst.

I perioden 1909 til 1912 roede Wilker toer uden styrmand sammen med Otto Fickeisen, og de to var ubesejrede i 26 konkurrencer i denne periode.

Wilker var tilbage i fireren med styrmand ved OL 1912 i Stockholm. Bådens øvrige besætning bestod af Albert Arnheiter, brødrene Otto og Rudolf Fickeisen samt styrmand Otto Maier. Ludwigshafen-båden vandt sit indledende heat over en svensk båd og satte der olympisk rekord. I kvartfinalen roede de alene, og i semifinalen besejrede tyskerne Polyteknisk Roklub fra Danmark og forbedrede deres egens olympiske rekord fra indledende heat. I finalen var den tyske båd oppe mod en britisk båd fra Thames Rowing Club, og tyskerne vandt dette møde og sikrede sig dermed guldet.

Wilker fik udgivet en lærebog om sin sport med titlen Das Rudern. Han var mangeårigt medlem af bestyrelsen i Ludwigshafener Ruderverein, og ved OL 1936 fungerede han som dommer i rokonkurrencerne.

OL-medaljer 
 1912:  Guld i firer med styrmand
 1900:  Bronze i firer med styrmand

Noter

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1900
Deltagere for Tyskland ved sommer-OL 1912
Olympiske medaljevindere i roning 
Olympiske mestre fra Tyskland 
Olympiske bronzemedaljevindere fra Tyskland 
Medaljevindere ved sommer-OL 1900
Medaljevindere ved sommer-OL 1912
Rudolf Fickeisen

Rudolf Fickeisen (født 15. maj 1885, død 22. juli 1944) var en tysk roer og olympisk guldvinder.

Fickeisen var med i Tysklands firer med styrmand ved OL 1912 i Stockholm. Bådens øvrige besætning bestod af hans bror Otto Fickeisen, Albert Arnheiter, Hermann Wilker samt styrmand Otto Maier. Ludwigshafen-båden vandt sit indledende heat over en svensk båd og satte der olympisk rekord. I kvartfinalen roede de alene, og i semifinalen besejrede tyskerne Polyteknisk Roklub fra Danmark og forbedrede her deres egens olympiske rekord fra indledende heat. I finalen var den tyske båd oppe mod en britisk båd fra Thames Rowing Club, og tyskerne vandt dette møde og sikrede sig dermed guldet.

Han havde været tysk mester i firer med styrmand i 1906 og 1907, begge gange også med broren Otto. I 1912 var han med til at blive nummer to ved det tyske mesterskab i fireren med styrmand.

OL-medaljer 
 1912:  Guld i firer med styrmand

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1912
Olympiske medaljevindere i roning 
Olympiske mestre fra Tyskland 
Medaljevindere ved sommer-OL 1912
Otto Fickeisen

Otto Fickeisen (født 24. december 1879, død 15. december 1963) var en tysk roer og olympisk guldvinder.

Karriere 
Fickeisen deltog i firer med styrmand ved OL 1900 i Paris i en båd fra hans klub, Ludwigshafener Ruderverein, sammen med Carl Lehle, Ernst Felle, Hermann Wilker og Franz Kröwerath. Ludwigshafen-båden vandt sit indledende heat over en spansk og en fransk båd og gik dermed i finalen, hvor en anden tysk båd fra Germania Ruder Club fra Hamborg vandt foran en hollandsk båd, mens Ludwigshafen-båden blev nummer tre og sidst.

I perioden 1909 til 1912 roede Wilker toer uden styrmand sammen med Otto Fickeisen, og de to var ubesejrede i 26 konkurrencer i denne periode.

Fickeisen var tilbage i fireren med styrmand ved OL 1912 i Stockholm. Bådens øvrige besætning bestod af hans bror Rudolf Fickeisen, Albert Arnheiter, Hermann Wilker samt styrmand Otto Maier. Ludwigshafen-båden vandt sit indledende heat over en svensk båd og satte der olympisk rekord. I kvartfinalen roede de alene, og i semifinalen besejrede tyskerne Polyteknisk Roklub fra Danmark og forbedrede her deres egens olympiske rekord fra indledende heat. I finalen var den tyske båd oppe mod en britisk båd fra Thames Rowing Club, og tyskerne vandt dette møde og sikrede sig dermed guldet.

OL-medaljer 
 1912:  Guld i firer med styrmand
 1900:  Bronze i firer med styrmand

Noter

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1900
Deltagere for Tyskland ved sommer-OL 1912
Olympiske medaljevindere i roning 
Olympiske mestre fra Tyskland 
Olympiske bronzemedaljevindere fra Tyskland 
Medaljevindere ved sommer-OL 1900
Medaljevindere ved sommer-OL 1912
Otto Maier

Otto Maier (født 23. december 1887, død 29. maj 1957) var en tysk roer og olympisk guldvinder.

Maier, der var styrmand, repræsenterede egentlig Ruderclub Frankfurt 1865, men var med i den tyske  firer med styrmand fra Ludwigshafener Ruderverein, der deltog i OL 1912 i Stockholm. Båden blev roet af brødrene Otto og Rudolf Fickeisen, Albert Arnheiter og Hermann Wilker. Ludwigshafen-båden vandt sit indledende heat over en svensk båd og satte der olympisk rekord. I kvartfinalen roede de alene, og i semifinalen besejrede tyskerne Polyteknisk Roklub fra Danmark og forbedrede her deres egens olympiske rekord fra indledende heat. I finalen var den tyske båd oppe mod en britisk båd fra Thames Rowing Club, og tyskerne vandt dette møde og sikrede sig dermed guldet. Ludwigshafen-båden havde normalt Karl Leister som styrmand, og denne havde også været med i båden op til OL 1912. Det er uklart, hvorfor han blev udskiftet med Maier til legene.

OL-medaljer 
 1912:  Guld i firer med styrmand

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1912
Olympiske medaljevindere i roning 
Olympiske mestre fra Tyskland 
Medaljevindere ved sommer-OL 1912
Henri Bouckaert

Jules Henri Bouckaert (3. maj 1870 - 29. april 1912) var en fransk roer og olympisk guldvinder.

Bouckaert vandt (sammen med Jean Cau, Émile Delchambre, Henri Hazebrouck og styrmanden Charlot) guld i firer med styrmand ved OL 1900 i Paris. Ved 1900-legene blev der afholdt to udgaver af firer med styrmand-disciplinen, hvor Frankrig vandt guld i den ene, mens Tyskland vandt den anden.

OL-medaljer 
 1900:  Guld i firer med styrmand

Referencer

Eksterne henvisninger 

Roere fra Frankrig
Jean Cau (roer)

Jean Cau (22. marts 1874 - 1921) var en fransk roer og olympisk guldvinder, født i Tourcoing.

Cau vandt (sammen med Henri Bouckaert, Émile Delchambre, Henri Hazebrouck og styrmanden Charlot) guld i firer med styrmand ved OL 1900 i Paris. Ved 1900-legene blev der helt ekstraordinært for OL afholdt to udgaver af firer med styrmand-disciplinen, hvor Frankrig vandt guld i den ene, mens Tyskland vandt den anden.

OL-medaljer 
 1900:  Guld i firer med styrmand

Referencer

Eksterne henvisninger 

Roere fra Frankrig
Émile Delchambre

Émile Delchambre (3. december 1875 - 8. september 1958) var en fransk roer og olympisk guldvinder, født i Roubaix.

Delchambre vandt (sammen med Henri Bouckaert, Jean Cau, Henri Hazebrouck og styrmanden Charlot) guld i firer med styrmand ved OL 1900 i Paris. Ved 1900-legene blev der helt ekstraordinært for OL afholdt to udgaver af firer med styrmand-disciplinen, hvor Frankrig vandt guld i den ene, mens Tyskland vandt den anden.

OL-medaljer 
 1900:  Guld i firer med styrmand

Referencer

Eksterne henvisninger 

Roere fra Frankrig
Personer fra Roubaix
Henri Hazebrouck

Henri Hazebrouck (21. juli 1877 - 1. december 1948) var en fransk roer og olympisk guldvinder, født i Roubaix.

Hazebrouck vandt (sammen med Henri Bouckaert, Jean Cau, Émile Delchambre og styrmanden Charlot) guld i firer med styrmand ved OL 1900 i Paris. Ved 1900-legene blev der helt ekstraordinært for OL afholdt to udgaver af firer med styrmand-disciplinen, hvor Frankrig vandt guld i den ene, mens Tyskland vandt den anden.

OL-medaljer 
 1900:  Guld i firer med styrmand

Referencer

Eksterne henvisninger 

Roere fra Frankrig
Personer fra Roubaix
Lego Indiana Jones

Lego Indiana Jones var en produktlinje produceret af den danske legetøjskoncern LEGO. Serien blev lanceret i 2008 og var baseret på filmserien om Indiana Jones under licens fra Lucasfilm. Rettighederne til byggelegetøj i Indiana Jones tema blev annonceret i juni 2007, pg fulgte op på den succefulde Lego Star Wars franchise, der også var under licens fra Lucasfilm. De første sæt blev udgivet i 2008 og blev baseret på to af de tre tidligere film (Jagten på den forsvundne skat fra 1981 og Indiana Jones og det sidste korstog fra 1989). Sæt med scener fra den fjerde film, Indiana Jones og Krystalkraniets Kongerige, udkom i 2008 senere i 2008 nogenlunde samtidig med filmen. Sæt med scener fra Indiana Jones og templets forbandelse (1984) udkom først i 2009, hvor der blev lanceret et stort sæt som rekonstruerede scenen med jagten i minevogne.

Til temaet hører også en computerspilsserie. Lego Indiana Jones: The Original Adventures udkom den 3. juni 2008, og var baseret på den oprindelige trilogi. Herefter blev der udgivet en opfølger kaldet Lego Indiana Jones 2: The Adventure Continues i november 2009, som inkluderede scener fra Krystalkraniets Kongerige samt en mulighed for selv at konstruere baner.

Der blev også produceret en kortfilm kaldet Lego Indiana Jones and the Raiders of the Lost Brick, som blev instrueret af Peder Pedersen, der blve udgivet på det officielle legosite, som kombinerede detaljer fra alle fire Indiana Jones-fiml i én fortælling.

Sæt

Modtagelse 
Lego Indiana Jones blev en af de mest populære Lego-temaer i sin samtidg, og i slutningen af 2008 blev serien krediteret for at have været med til at øge Legos indtjening i et ellers stagnerende legetøjsmarked sammen med Lego Star Wars. Temaet "solgte ekstremt godt - særligt på det nordamerikanske marked."  Sættene blev nogle gange sammenlignet med dem fra den tidligere serie Lego Adventurers, (der var stærkt inspireret af Indiana Jones), som eksisterede fra 1998 til 2003.

Referencer

Eksterne henvisninger 
 Indiana Jones på Brickset
 Indiana Jones på Bricklink

Indiana Jones
Charlot (roer)

Charlot (ukendt fødselsår - ukendt dødsår) var en fransk roer og olympisk guldvinder.

Charlot vandt som styrmand (sammen med roerne Henri Bouckaert, Jean Cau, Émile Delchambre og Henri Hazebrouck) guld i firer med styrmand ved OL 1900 i Paris. Ved 1900-legene blev der helt ekstraordinært for OL afholdt to udgaver af firer med styrmand-disciplinen, hvor Frankrig vandt guld i den ene, mens Tyskland vandt den anden.

OL-medaljer 
 1900:  Guld i firer med styrmand

Referencer

Eksterne henvisninger 

Roere fra Frankrig
Outkasts diskografi

OutKasts diskografi er en oversigt over hiphop duoen OutKasts udgivelser.

Album

Studiealbum

Opsamlingsalbum

Referencer 

 
Diskografier
Andorra ved sommer-OL 2020

Andorra deltog under Sommer-OL 2020 i Tokyo som bliver afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Lego Scooby-Doo

Lego Scooby-Doo var en produktlinje produceret af den danske legetøjskoncern LEGO. Serien blev lanceret i 2015 og var baseret på tegneserien Scooby-Doo. Der udkom i alt seks sæt, hvoraf ét udkom i 2016, hvorefter serien ophørte.

Sæt

Referencer

Eksterne henvisninger 
 Lego Scooby-Doo på Brickset
 Lego Scooby-Doo på Bricklink

Scooby-Doo
Scooby-Doo
Cosmos: A Spacetime Odyssey

Cosmos: A Spacetime Odyssey er en amerikansk dokumentarisk tv-serie fra 2014. Showet er en opfølgning af tv-serien Cosmos: A Personal Voyage fra 1980, som blev præsenteret af Carl Sagan på Public Broadcasting Service og betragtes som en milepæl for videnskabelige dokumentarer.

Eksterne henvisninger 
 

Dokumentarserier fra USA
Populærvidenskab
Amerikanske tv-serier fra 2010'erne
Tv-programmer fra Fox Broadcasting Company
Tv-programmer fra National Geographic
Anders Johansson

Anders Johansson er navnet på flere personer:
 Anders Johansson (forfatter) (født 1947) – svensk forfatter.
 Anders Johansson (trommeslager) (født 25. maj 1962) – svensk trommeslager.
 Anders Johansson (fodboldtræner) (født 1967) – svensk fodboldtræner.
 Anders Johansson (politiker) (født 9. marts 1981) – dansk politiker.
Læseprotokol

En læseprotokol er et litteraturteoretisk begreb, der "henviser til den særlige indstilling læseren må have for at maksimere det semantiske og kognitive udbytte af sin læsning af en given genre." Udtrykket er en oversættelse af det engelske ord "reading protocol."

Litteratur 

 Halskov, Jakob & Frank Holdt. Gibson i maskinen: Et korpusbaseret studium af oversættelse af science fiction. København: Center for Oversættelse ved Københavns Universitet, 2003.

Referencer 

Litteratur
Humaniora
Marianne Horsdal

Marianne Horsdal (født 1946) er en dansk kulturforsker og forfatter.
Hun er tilknyttet Syddansk Universitet som professor emeritus.
Hun har arbejdet med livshistorier og blandt andet udgivet "Danmark mit fædreland" (1991), "Halvfemserfortællinger" (1998) og "Livets fortællinger".

Henvisninger 

Faglitterære forfattere fra Danmark
Professorer
Kennedy Selskabet

Kennedy Selskabet blev stiftet i Toreby gl. Rytterskole den 29. maj 1967 på John F. Kennedys 50 års fødselsdag. Kennedy Selskabet blev stiftet af pastor Svend Aage Nielsen efter en mindegudstjeneste i Toreby Kirke på Lolland.

Kennedy Selskabets formål er "at holde John F. Kennedys og Robert F. Kennedys inspiration og livssyn levende, så deres gode ord kan blive omsat til gode handlinger". Selskabet er tværpolitisk og ledes af en bestyrelse på 5 medlemmer. Der afholdes årligt en generalforsamling efter vedtægterne.

Priser og udgivelser 
Siden den 29. maj 1977 har Kennedy Selskabet brugt John F. Kennedys bog: "Mænd af Mod" (på engelsk "Profiles in Courage") fra 1956, som en pris til et menneske, der har vist mod til gavn for sit land. Blandt modtagerne kan nævnes Nelson Mandela, Dalai Lama og Kofi Annan.

Kennedy Selskabet har oversat flere af Kennedys taler. I 1970 udgav selskabet skriftet: "NY UDENRIGSPOLITIK NU", som gengav John F. Kennedys og Robert F. Kennedys advarsler mod den voksende atomkrigsfare. Skriftet blev oversat til engelsk og russisk og sendt til statsledere og politikere i både øst og vest. Visionen i skriftet var inspireret af præsident John F. Kennedys appel den 20. januar 1961 om at skabe en ny verdensorden: "Ikke en ny magtbalance, men en ny lovens verden, hvor den stærke er retfærdig, den svage sikker, freden bevaret ".

Pastor Svend Aage Nielsen har desuden udgivet en række bøger:
 1967: bogen "John F. Kennedys livssyn" 
 1981: bogen "KENNEDY'S PHILOSOPHY OF LIFE, Revolution of love and visions of Peace".

Kilder og eksterne henvisninger 
 https://www.kennedysociety.dk/

Organisationer fra Danmark
Nordmakedonien ved OL

Nordmakedonien deltog første gang i olympiske lege som selvstændig land under Sommer-OL 1996 i Atlanta, og har siden deltaget i samtlige efterfølgende sommer- og vinterlege. Udøvere fra Nordmakedonien har tidligere deltaget som en del af Jugoslavien (1920–1992) og som en del af Uafhængig olympisk deltagere under Sommer-OL 1992 i Barcelona. På grund af navnekonflikten med Grækenland deltog Nordmakedonien officielt under navnet Former Yugoslav Republic of Macedonia (dansk: Den Tidligere Jugoslaviske Republik Makedonien), ofte forkortet til FYR Macedonia i perioden frem til og med Vinter-OL 2018 i Pyeongchang, Sydkorea. 12. februar 2019 ændredes navnet så til Republikken Nordmakedonien og fra Sommer-OL 2020 i Tokyo deltager landet således som Nordmakadonien.

Medaljeoversigt

Eksterne henvisninger 
 Makedoniens OL-statistik  på Sports-reference.com

 
 
OL
Kari Vidø

Kari Charlotte Abrahamsen, kendt som Kari Vidø, (født 4. december 1961) er en dansk dramatiker og instruktør.

Filmografi 
Store Drømme (2009)
En dans på roser (2007)
2900 Happiness (2007)
Nynne (2006)
Absalons hemmelighed (2006)
Forsvar (2003)
Bjergkuller (2002)
Susanne Sillemann (2000)
Rejseholdet (2000)
Sort høst (1993)
Y som Yrsa (1991)

Eksterne henvisninger 
 

Kvindelige filminstruktører fra Danmark
Personer i Kraks Blå Bog
Jernbanegade (København)

Jernbanegade er en gade på Vesterbro i København. Jernbanegade løber fra H.C. Andersens Boulevard til Axeltorv parallelt mellem Studiestræde og Vesterbrogade.

Historie 
Jernbanegade var oprindeligt forbindelsesvejen fra Københavs Rådhusplads til den daværende Københavns Hovedbanegård, der lå, hvor Axeltorv og den nuværende Paladsbygning i dag ligger.

Gaden har gennem tiden haft en række forlystelsesetablissimenter. I 1881 opførtes Panorama, en cirkelformet bygning, hvor der blev fremvist kæmpestore billeder med motiver fra det store udland. I 1883 opførte den københavnske byggematodor Hans Hansen ("Hellig-Hansen") Dagmarteatret på hjørnet af Jernbanegade og Vestre Boulevard (i dag H.C. Andersens Boulevard). Få år senere åbnede Cirkusbygningen (opført 1885-86) på den anden side af Panorama. Panorama blev revet ned i 1887, og i 1914 brændte Cirkusbygningen, men Cirkusbygningen blev genopført til sin nuværende udformning. Dagmarteatret blev nedrevet i slutningen af 1930.'erne, og i stedet blev det nuværende Dagmarhus opført på grunden.

I 1950'erne blev langs Jernbanegades østside og med hovedindgang fra Rådhuspladsen 14 opført et hovedsæde for forsikringsselskabet Nye Danske Lloyd. Baltica overtog Nye Danske Lloyd og anvendte bygningen frem til slutningen af 1980'erne, hvor bygningen blev hovedsæde for et advokatfirma. Bygningen er i dag indrettet til hotellet The Square. I Dagmarhus er i dag bl.a. en biograf, Dagmar Teatret.

Referencer

Eksterne links 

Gader på Vesterbro
Uwe Kellner

Uwe Kellner (født 17. marts 1966 i Jena, DDR) er en tysk tidligere roer og dobbelt verdensmester.

Kellner blev verdensmester i toer med styrmand i 1983 og VM-sølvvinder i 1984 og seniorverdensmester i toer uden styrmand i 1989 og 1990 for DDR.

Ved OL 1992 i Barcelona var han (efter Tysklands genforening) med i den fællestyske firer med styrmand, hvor denne disciplin for sidste gang var på det olympiske program. Den tyske besætning bestod ud over Kellner af Ralf Brudel, Thoralf Peters, Karsten Finger og styrmand Hendrik Reiher, og de kvalificerede sig til finalen som vindere af deres indledende heat. I finalen kunne de dog ikke følge med den rumænske båd, der satte olympisk rekord, men med en tid knap et sekund langsommere sikrede tyskerne sig dog sølvet næsten tre sekunder foran polakkerne, der fik bronze. OL blev Kellners sidste store internationale konkurrence.

OL-medaljer 
 1992:  Sølv i firer med styrmand

Referencer

Eksterne henvisninger 

Roere fra Tyskland
Personer fra Jena
Deltagere for Tyskland ved sommer-OL 1992
Olympiske sølvmedaljevindere fra Tyskland
Thoralf Peters

Thoralf Peters (født 13. januar 1968 i Güstrow, DDR) er en tysk tidligere roer.

Peters var østtysk mester i firer med styrmand i 1989 og toer med styrmand i 1990. Efter den tyske genforening blev han tysk mester i toer med styrmand i 1991.

Peters deltog ved OL 1992 i Barcelona som en del af den fællestyske firer med styrmand, hvor denne disciplin for sidste gang var på det olympiske program. Den tyske besætning bestod ud over Peters af Uwe Kellner, Ralf Brudel, Karsten Finger og styrmand Hendrik Reiher, og de kvalificerede sig til finalen som vindere af deres indledende heat. I finalen kunne de dog ikke følge med den rumænske båd, der satte olympisk rekord, men med en tid knap et sekund langsommere sikrede tyskerne sig dog sølvet næsten tre sekunder foran polakkerne, der fik bronze.

OL-medaljer 
 1992:  Sølv i firer med styrmand

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1992
Olympiske sølvmedaljevindere fra Tyskland
De forbandede år

De forbandede år er en dansk film fra 2020, instrueret af Anders Refn. Filmen blev med 370.000 solgte billetter en publikumssucces i biograferne, før den blevet taget af plakaten i utide på grund af corona-krisen. De forbandede år 2 havde premiere i april 2022.

Handlingen 

Fabrikant Karl Skov ejer en stor elektronikfabrik. Hans kone og fem børn lever et privilegeret liv på Strandvejen nord for København, da den tyske Værnemagt 9. april 1940 besætter Danmark. Skov kæmper for at videreføre produktionen på fabrikken, og for at beskytte sin familie og ansatte begynder han modstræbende at producere til det tyske marked. Det medfører smertelige konflikter og brud i familien. Sønnen Michael melder sig til Frikorps Danmark, datteren Helene gifter sig med en tysk ubådsofficer i Norge. Knud og Valdemar er epokens sorgløse swingpjatter, mens den ældste søn Aksel ender som aktiv frihedskæmper. Samtidig indser datteren Helene, at hun ikke blot er gået i seng med fjenden, men med ondskaben selv.

Medvirkende 
 Jesper Christensen - Karl Skov
 Bodil Jørgensen -	Eva Skov
 Julie Agnete Vang Christensen -	Agnes
 Sara Bjerregaard Christensen	- Helene Skov
 Patricia Schumann	- Louise
 Mikael Birkkjær -	Sten
 Tommy Kenter - Direktør Berg
 Lisa Carlehed	- Britta
 Cyron Bjørn Melville -	Svend
 Birthe Neumann -	Sara
 Gustav Dyekjær Giese -	Michael

Kilder

Eksterne henvisninger 
 
 www.ekkofilm.dk 

Danske film fra 2020
Film om 2. verdenskrig fra Danmark
Dansksprogede film